Magne Haga

M 17 år 10 km fri 

Magne Haga (født 14. september 1994 i Holter i Nannestad) er en norsk langrenns- og orienteringsløper, som representerer henholdsvis Åsen Idrettslag og Raumar Orientering.

Under Junior-NM i langrenn 2012 i Holmenkollen tok Haga to sølv, ett individuelt og ett i stafett. Året etter tok han individuelt gull på 20 km fristil i junior-NM på ski 2013 på Lillehammer.

Haga tok gull i 30 km skiathlon i U23-VM på ski 2015 i Almaty, foran franske Clément Parisse og russiske Dmitriy Rostovtsev. Han debuterte i verdenscupen 14. mars 2015, da han gikk femmila i Holmenkollen.

Han er lillebroren til Ragnhild Haga og Håvard Haga, og storebroren til Anders Haga. Han er også nevøen til Anders Bakken, som deltok for Norge i Vinter-OL 1980 i Lake Placid.

Referanser

Eksterne lenker 
 
 Profil hos Team Veidekke

Norske langrennsløpere
Norske orienteringsløpere
Personer fra Nannestad kommune
Fødsler i 1994
U23-verdensmestere i langrenn